A dzsentrifikáció egyre gyakoribb probléma a modern társadalomban, de általában emberek szorítják ki kevésbé tehetős társaikat a jobban pozicionált helyekről, most viszont már ott tartunk, hogy

a Szilícium-völgyben két macska bérel egy 40 négyzetméteres, havi 421 ezer forintba kerülő lakást.

Fotó: Twitter / KPIX 5

Ez elsőre elég meredeken hangzik, úgyhogy érdemes az elejéről végigvenni a sztorit:

a Louise és Tina névre hallgató két macskának egy 18 éves lány a gazdája, aki elment egyetemre, viszont az állatokat nem vihette magával a koleszba, úgyhogy apjánál hagyta őket;

apja, Troy Good menet közben összeköltözött a nőjével, akinek van egy kutyája, az állatok pedig nem nagyon tudták elviselni egymást;

a férfi egyik haverjának, David Callischnak pont volt egy fölös kiadó helye a saját lakása mögött, amit eredetileg Airbnb-re akart használni;

de Good meggyőzte, hogy inkább adja ki neki, hogy odaköltöztethesse a macskákat.

Callisch amúgy marha elégedett a bérlőivel, akik nem isznak, nem dohányoznak, nem hangoskodnak, és mindig időben kifizetik a lakbért, emellett pedig azt is kiemelte, hogy természetes, hogy kisegíti országos cimboráját ebben a nehéz helyzetben.

This $1,500 studio in #SiliconValley is being rented to two cats. Yes, cats! Not people. There’s much more to this story.🙀Watch at 11! @abc7newsbayarea pic.twitter.com/Dt1pJzTZpP — Jobina Fortson (@JobinaFortson) January 14, 2019

A dolog amúgy amellett, hogy nagyon szórakoztató, valahol elég szomorú is, mert a környék egyébként is híres az elképesztő emberek közti szakadékról. Többen rá is mutattak arra, hogy az azért durva, hogy miközben a két cica gyakorlatilag luxusban tengeti az életét, minden éjjel több ezren alszanak az utcákon, de ez őket valószínűleg egyáltalán nem érdekli.

Ennél klasszikusabb Humans Of Late Capitalism kontentet mindenesetre jelenleg nem tudok elképzelni.

(via)